open-index/open-wikipedia-markdown huggingface dataset:
Freddie Gundersen

**Freddie Engelhart Gundersen** (født 1945) er en norsk lærer og norsk lokalpolitiker (KrF) som satt i Melhus kommunestyre i 1990-årene og starten av 2000-årene. Han var varaordfører fra 1999 til 2003. Han trakk seg ut av politikken etter valget i 2003.

Gundersen har bakgrunn fra skolevesenet og ble utdannet ved Høgskolen i Telemark (1971). Han har blant annet jobbet ved Sjetne skole (1971–1976), Gerhard Schønings videregående skole, Kommunenes Sentralforbund og Melhus videregående. Parallelt med yrkelivet var han også rådgiver for Sør-Trøndelag fylkeskommune (1988–2010).

## Referanser
Liv Greni

**Liv Greni** (1919–2016) var en norsk musikkforsker og mangeårig programleder i NRK.

## Liv og virke
Hun tok i 1941 som første kvinne magistergraden i musikkvitenskap ved Universitetet i Oslo, med en avhandling om Rikard Nordraak. Fra 1954 til 1959 var hun stipendiat i musikkvitenskap ved Universitetet i Oslo.

Hun markerte seg tidlig som folkemusikkforsker. Spesielt viktig er hennes arbeider om forskjellige vokaltradisjoner, der hun leverte bidrag særlig om bånsuller og religiøse folketoner. Også som innsamler var hun betydelig; hun stod bak innspillinger av ca. 1000 folkemelodier.

Liv Greni var med i Den norske kirke, og stod sentralt ved opprettelsen av Norsk kirkeakademi (1956).

Hun var programleder i NRKs folkemusikkavdeling fra 1961 til 1986. I 17 år var hun redaktør for programposten *All verdens folkemusikk*, der hun sammen med Lisa Halvorsen hadde ukentlige programmer. I 1998 ble hun tildelt Rådet for folkemusikk og folkedans-prisen for sin viktige innsats som lærer, forsker og formidler av folkemusikk i mediene.

Greni publiserte flere artikler og bøker både på norsk og engelsk. Blant de viktigste utgivelsene er avhandlingen hennes, *Richard Nordraak*, (utgitt som monograf i 1942), *Bånsuller i Setesdal: om bruken av tradisjonelle melodiformler* (Universitetsforlaget 1960) og *Griegs musikk og folkemusikken* (i Syn og segn, 1954).

Liv Greni konverterte til den katolske kirke i 1975, var medlem av Oslo katolske bispedømmes språkkommisjon, som blant annet hadde ansvaret for oversettelsen av *[[Missale Romanum]]* til bokmål på 1970-tallet, og redaksjonsmedlem for tidsskriftet St. Olav fra 1978.

Hun var søster av Tordis Ørjasæter.

## Referanser
Thames Water

**Thames Water Utilities Ltd** er Storbritannias største vannselskap, med historie tilbake til 1600-tallet. Selskapet tilbyr vannforsyning og håndtering av avløpsvann i store deler av Greater London, Thames Valley, Surrey, Gloucestershire, Wiltshire, Kent og noen andre områder i Storbritannia. Selskapet har 15 millioner kunder, noe som utgjør 27 prosent av befolkningen. Hver dag leverer selskapet 2,6 gigaliter drikkevann og behandler 4,4 gigaliter avløpsvann.

## Referanser


## Eksterne lenker
* Nettside
Jeanne-Marie Leprince de Beaumont

**Jeanne Marie Leprince de Beaumont** (født 26. april 1711 i Rouen, Frankrike, død 8. september 1780 i Savoie, Frankrike), var en fransk forfatter som skrev den mest kjente versjonen av *[[Skjønnheten og udyret]]*.

## Biografi
Beaumont ble født i Rouen i Normandie i Frankrike. Familien hennes var fattig og da hun var 11 år gammel døde moren, og flere av søsknene hennes ble adoptert bort.

Fra 1725 til 1735 underviste hun barn i Ernemont, i nærheten av Rouen. Hun jobbet som sangpedagog for en viss periode.

I 1746 emigrerte hun til England for å bli guvernante i London. Hun skrev *[[Skjønnheten og udyret]]* og andre klassiske franske eventyr. Det første verket hennes, moralromanen *Le Triomphe de la vérité*, ble utgitt i 1748. Hun fortsatte litteraturkarrieren og publiserte flere skolebøker. Beaumont anses i dag for å være en av de første som skrev eventyr for barn.

## Referanser


## Eksterne lenker
*
Ofwat

**Ofwat** (opprinnelig en forkortelse for **Office of Water Services**; nå formelt **Water Services Regulation Authority**) er et britisk forvaltningsorgan, opprettet i 1989 da vann- og avløpssektoren ble privatisert i England og Wales. Ofwat har ansvar for det økonomiske tilsynet med sektoren, blant annet fastsettelse av maksimumspriser på vann- og avløpstjenester sett hen til foreslåtte investeringer i infrastruktur og forventede effektiviseringer.

Miljøtilsynet med sektoren ivaretas av Environment Agency, mens Drinking Water Inspectorate fører tilsyn med drikkevannkvaliteten.

Det motsvarende sektortilsynet i Skottland er Water Industry Commission for Scotland.

## Referanser


## Eksterne lenker
* Nettside
Ferjesambandet Kongsnes–Nordeide

**Ferjesambandet Kongsnes–Nordeide**, senere **Kongsnes–Måren–Nordeide**, gikk mellom kommunene Balestrand og Høyanger, som en del av riksvei 55 på nordsiden av Sognefjorden. Ferjeruten ble lagt ned i 1982, da Høyangertunnelen ble åpnet.

Ruten startet i februar 1970, og var et spesielt viktig samband mellom øst og vest i Sogn og Fjordane om vinteren, da veien over Gaularfjellet kunne være stengt. Med lang overfartstid var det etter hvert behov for to ferjer i sambandet. Fra 1971 gikk en ferge i ruten også turer i ferjesambandet Nordeide–Svartemyr. Senere fikk den veiløse bygden Måren et daglig stopp i ruten.

## Referanser
Junior-VM på ski 2011

**[[Junior-VM på ski, nordiske grener|Junior-VM på ski]] 2011** ble arrangert i Otepää i Estland fra 20. januar til 26. januar 2011.

## Resultater
### Langrenn
#### Menn

#### Kvinner

### Skihopping
#### Menn

#### Kvinner

### Kombinert

## Medaljeoversikt
:  

## Se også
*U23-VM på ski 2011

## Eksterne lenker
* FIS Resultatside langrenn hos *FIS-Ski.com*
* FIS Resultatside hopp hos *FIS-Ski.com*
* FIS Resultatside kombinert hos *FIS-Ski.com*
Petter Haraldsen Haugland

**Petter W. Haraldsen Haugland** (født 7. september 1992 i Bergen) er en norsk politiker (H).  

Han vokste opp på en gård i Askøy, og har sittet i kommunestyret på Askøy siden 2011. Fra 2015 har han vært leder av kontrollutvalget i Askøy kommune.  

Haraldsen Haugland ble i 2014 valgt inn i Unge Høyres sentralstyre. Han var medlem av sentralstyret frem til 2016, da han dro til Skottland som utvekslingsstudent. Samtidig som han satt i sentralstyret var han medlem av Høyres kommunalutvalg og fra 2015 medlem av Høyres valgkomité. I tillegg til en rekke verv, var han nestleder av Hordaland Unge Høyre (2011–2012) og leder av Bergen Unge Høyre (2013–2014). Han fikk pallplass på Unge Høyres Elitekurs i 2013 og jobbet blant annet på Stortinget i 2017.

Haugland studerte jus ved Det juridiske fakultet på Universitetet i Bergen, og har fra 2018 arbeidet innenfor shipping som næringspolitisk rådgiver i Maritime Bergen. Haugland ble i 2019 nominert som kandidat til fylkestinget i det nye storfylket Vestland.

## Referanser
Jonathan Nordbotten

**Jonathan Nordbotten** (født 14. juli 1989) er en norsk tidligere alpinist som representerte Ingierkollen Rustad Slalomklubb.

## Biografi
I junior-VM i alpint 2008 ble Nordbotten nummer fem i kombinasjonen og nummer seks i slalåm. Han ble norsk mester i slalåm i 2010 i Narvik. Han debuterte i verdenscupen i slalåmrennet i Beaver Creek 8. desember 2011 der han kjørte ut i første omgang. I 2014 ble han landslagskjører. Han deltok i slalåm i VM i alpint 2015 i Beaver Creek der han kjørte ut i første omgang. Nordbotten fikk sin første topp ti-plassering i verdenscupen da han ble nummer seks i slalåm i Hahnenkammrennene i Kitzbühel 24. januar 2016.

I vinter-OL 2018 i Pyeongchang deltok Nordbotten på det norske laget som tok bronse i lagkonkurransen. De øvrige på laget var Nina Haver-Løseth, Kristin Lysdahl, Maren Skjøld, Sebastian Foss Solevåg og Leif Kristian Nestvold-Haugen.

Han la opp i 2021.

## Referanser


## Eksterne lenker
* 
* Jonathan Nordbotten University of Vermont (engelsk)
Šielmmáčorru

**Šielmmáčorru** er en fjellrygg nord for Šielmmávággi og vest for Šielmmáčohkka i svensk Lappland.

## Referanser




## Se også
* Liste over fjell i Skandinavia
Steve Daines

**Steven David Daines** (født 1962) er en amerikansk politiker. Han har representerert delstaten Montana i det amerikanske Senatet siden 2015. Han tilhører Det republikanske parti.

Han vokste opp i Bozeman i Montana som sønn av Sharon (født Erickson) og Clair Daines. Morfarens slekt var norsk-amerikanere med aner på Toten og Romerike, mens mormorens slekt var svensk.

Steve Daines hadde lederstillinger i Procter & Gamble før han flyttet tilbake til Bozeman og gikk inn i familiens husbyggingsfirma. Han har også hatt lederstillinger i programvareselskapet RightNow Technologies.

Daines var medlem av Representantenes hus fra 2013 til 2015, da han ble valgt inn i Senatet.

## Referanser


## Eksterne lenker
* 
* 
*
Hoang Phuc-tempelet

**Hoang Phuc-tempelet**, eller **Hoang Phuc-pagoden**, (vietnamesisk: Chùa Hoằng Phúc; Hán tự: 弘福寺) er et buddhistisk tempel i distriktet Le Thuy i de sentrale delene av Vietnam. Det første tempelet ble bygget for mer enn 700 år siden, og var et av de eldste templene i det sentrale Vietnam. 

Tempelet har vært ombygd og omdøpt flere ganger. Etter en kollaps i 1985 ble det ble startet gjenoppbygging i desember 2014 som ble gjennomført i januar 2016. Den burmesiske buddhisten Sangha donerte Hoang Phuc-tempelets
sarira fra Shwedagon-tempelet i Yangon.

## Referanser
Espen Røe

**Espen Røe** (født 26. juli 1993) er en norsk skihopper som representerer Tolga Idrettslag og Trønderhopp.

Røe har flere topp 10-plasseringer i Kontinentalcupen med en 5.-plass i Rena den 12. desember 2015 som den beste.

Han har deltatt i Junior-VM to ganger og hans beste individuelle plassering er en 8.-plass fra Junior-VM 2011 i Otepää, hvor han to dager senere tok bronse i lagkonkurransen med Mats Berggaard, Anders Fannemel og Sigmund Hagehaugen på laget.

Røe var også på det historiske laget som tok Norges første, og hittil eneste, gullmedalje i lagkonkurransen året etter under Junior-VM 2012 i Erzurum. De andre hopperne på gullaget var Mats Berggaard, Simen Key Grimsrud og Phillip Sjøen.

Han var klar for å debutere i verdenscupen 5. desember 2015, men ble sammen med Joachim Ødegaard Bjøreng, Halvor Egner Granerud og Joachim Hauer diskvalifisert etter dresskontroll.

## Referanser


## Eksterne lenker
*
Xanté

**Xanté** er en cognac-basert pærelikør. Den produseres av det svenske selskapet The Xanté Company.

Navnet uttales //, altså med «x» uttalt som «s». «Santé» er det franske ordet for «skål».

Xanté lages av cognac laget på eikefat i fire år og belgiske pærer. Sukkerinnholdet er 17%.

Xanté er hovedingrediensen i longdrinken *Lennart*, som i tillegg til Xanté består av frisk limejuice, isbiter og Sprite.

## Referanser
Døden i Venedig (film)

:*Artikkelen er om den italienske filmen fra 1971, se [[Døden i Venedig]] for boken av Thomas Mann.*

***Døden i Venedig*** (originaltittel: *Morte a Venezia*) er et italiensk periodedrama fra 1971 regissert av Luchino Visconti. Manus er basert på Thomas Manns roman med samme navn. Filmen handler om den tyske komponisten Gustav Aschenbach som er rekonvalesent i Venezia. Der blir fascinert av en vakker 14-årig polsk gutt, en slags estetisk - kunstnerisk dragning. Og han blir værende i det pestbefengte og kvelende Venezia hvor han til sist dør mens han betrakter gutten på lidoen mot kveldshimmelen.

Filmen mottok en spesialpris ved Filmfestivalen i Cannes i 1971, samt den danske Bodilprisen for beste ikke-amerikanske film. Anmelderen i den norske avisen VG ga den terningkast seks.

## Roller
(utvalg)
*Dirk Bogarde - Gustav von Aschenbach
*Björn Andresen - Tadzio
*Silvana Mangano - Tadzios mor
*Romolo Valli - Hotellbestyrer
*Mark Burns - Alfred 
*Marisa Berenson - Frau von Aschenbach
*Carole André - Esmeralda
*Franco Fabrizi - Barber
*Carole André - Esmeralda, den prostituerte

## Referanser


## Eksterne lenker
*
Selagis

***Selagis*** er en slekt av biller som hører til familien praktbiller (Buprestidae). 
## Utseende
Middelsstore, skinnende metallisk fargede praktbiller. Pronotum skinner gjerne i en annen farge enn dekkvingene. Disse har tydelige punktrader og er noe tilspisset bak.

## Utbredelse
Slekten er utbredt i Australia.

## Systematisk inndeling

Inndelingen følger 

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien Buprestinae Leach, 1815
****** Stammen Curini Holysnki, 1988
******* Slekten *Selagis* Dejean, 1833 (= *Curis*)
******** *[[Selagis adamsi]]* (Deuquet, 1959)
******** *[[Selagis atrocyanea]]* (Carter, 1932)
******** *[[Selagis aurifera]]* (Gory & Laporte, 1838)
******** *[[Selagis baumi]]* (Obenberger, 1956)
******** *[[Selagis caloptera]]* (Boisduval, 1835)
******** *[[Selagis carteri]]* (Obenberger, 1956)
******** *[[Selagis chloriantha]]* (Fairmaire, 1877)
******** *[[Selagis commixta]]* (Obenberger, 1930)
******** *[[Selagis confusa]]* (Obenberger, 1832)
******** *[[Selagis corusca]]* (Waterhouse, 1882)
******** *[[Selagis despecta]]* (Fairmaire, 1877)
******** *[[Selagis discoidalis]]* (Blackburn, 1892)
******** *[[Selagis hopei]]* (Obenberger, 1956)
******** *[[Selagis intercribrata]]* (Fairmaire, 1877)
******** *[[Selagis obscura]]* (Carter, 1924)
******** *[[Selagis olivacea]]* (Carter, 1913)
******** *[[Selagis peroni]]* (Fairmaire, 1877)
******** *[[Selagis regia]]* (Carter, 1928)
******** *[[Selagis spencei]]* (Mannerheim, 1837)
******** *[[Selagis splendens]]* (Macleay, 1872)
******** *[[Selagis venusta]]* (Carter, 1937)
******** *[[Selagis viridicyanea]]* (Fairmaire, 1877)
******** *[[Selagis yalgoensis]]* (Carter, 1924)
******** *[[Selagis zecki]]* (Deuquet, 1959)

## Referanser


## Eksterne lenker
* 
* Barcode of Life - ''Selagis''. Med bilder av flere av artene
* Bilde av ''Selagis aurifera''
Nattasylet (1957)

***Nattasylet*** (originaltittel: *Donzoko*) er en japansk film fra 1957 regissert av Akira Kurosawa. Filmen er en adaptasjon av Maksim Gorkijs teaterstykke av samme navn med handlingen overført fra 1800-tallets Russland til Edo-perioden i Japan.

Den franske regissøren Jean Renoir filmatiserte også stykket i 1936 med Jean Gabin i hovedrollen.

Filmen var Kurosawas andre basert på et russisk littærert forelegg etter hans filmatisering av Dostojevskijs ''Idioten'' i 1951.

## Handling
I et nedslitt, gammelt hus leier en eldre mann og hans bitre kone ut rom og senger til de fattige. Leietakerne består stort sett av gamblere, prostituerte, tyver og berusede, som alle sliter med å overleve. Utleierens yngre søster om hjelper utleierne med vedlikehold, får inn en gammel mann og leier en seng til ham. Kahei påtar seg raskt rollen som megler og bestefarlig skikkelse, selv om det er en mystisk rundt ham, og noen av leietakerne mistenker at hans fortid ikke er like feilfri som den kan virke som. Tyven Sutekichi har en affære med utleier Osugi, som forsøker å overtale Sutekichi til å drepe ektemannen hennes.

## Referanser


## Eksterne lenker
*
Nascio

***Nascio*** er en slekt av biller som hører til familien praktbiller (Buprestidae). 

## Levevis
 
## Utbredelse
Slekten er utbredt i Australia.

## Systematisk inndeling

Inndelingen følger 

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien Buprestinae Leach, 1815
****** Stammen Nascionini Holynski, 1988
******* Slekten *Nascio* Laporte & Gory, 1837
******** *[[Nascio chydaea]]* Olliff, 1886
******** *[[Nascio simillima]]* van de Poll, 1886
******** *[[Nascio vetusta]]* (Boisduval, 1835)
******** *[[Nascio xanthura]]* (Gory & Laporte de Castelnau, 1839)

## Referanser


## Eksterne lenker
*
Fortellingen om prinsesse Kaguya

***Fortellingen om prinsesse Kaguya*** (かぐや姫の物語, Kaguya-hime no Monogatari) er en japansk anime (tegnefilm) fra 2014, skrevet og regissert av Isao Takahata for Studio Ghibli. Den er basert på et japansk folkeeventyr.

Filmen kom ut samtidig med Hayao Miyazakis Vinden stiger. Takahata brukte veldig lang tid på filmen og anatomien i bevegelsene og den kostet 4, 9 milliarder Yen. Det er den hittil dyreste film fra Studio Ghibli.

## Handling
En mann finner en jente i en bambusstamme og oppdrar henne. Hun vokser opp fort og blir kalt Prinsesse Kaguya. Hun møter på mange ting hun må takle før hun til slutt blir kalt på av månefolket.

## Referanser

## Eksterne lenker
*
Essential Killing

***Essential Killing*** er en polsk politisk thriller fra 2010 regissert av Jerzy Skolimowski. Hovedrollene spilles av Vincent Gallo og Emmanuelle Seigner.

## Handling
En araber blir tatt til fange i en ørken, etter å ha angrepet en gruppe amerikanske soldater i Afghanistan. Deretter blir han utsatt for tortur ved en hemmelig amerikansk black site. Han blir fraktet til Polen, sammen med en rekke andre fanger. 

Men araberen klarer å stikke av inn i det enorme skogen, en annerledes verden langt borte fra hjemmet han kjente. For å overleve dreper han noen av dem han tilfeldigvis for å skaffe mat under flukten hjem.

## Rollebesetning
* Vincent Gallo - Mohammed
* Emmanuelle Seigner - Margaret
* Zach Cohen - Amerikansk leiesoldat 1
* Iftach Ophir - Amerikansk leiesoldat 2
* Nicolai Cleve Broch - Helikopterpilot 1
* Stig Frode Henriksen - Helikopterpilot 2

## Referanser


## Eksterne lenker
*
Badeanstalten

***Badeanstalten*** (orig: *Deep End*) er en britisk-tysk dramakomedie fra 1970 regissert av Jerzy Skolimowski.

## Handling
Mike, en 15 år gammel skole-elev, finner jobb ved et offentlig badstue. Der blir han trent av hans nye kollega Susan, en kvinne som er 10 år eldre enn ham. Susan leker med Mike og andre menns følelser. Hun opptrer noen ganger som varm og kjærlig, men andre ganger som kald og fjern. Jobben viser seg å innebære å tilby tjenester til klienter av mer eller mindre seksuell karakter, i bytte mot penger. For eksempel å stimulere en eldre kvinne seksuelt. Mike blir først forvirret av dette, og vil først ikke godta de ekstra pengene han får. Men Susan forteller at disse tjenestene er vanlig praksis.

Mike blir snart forelsket i Susan, selv om hun allerede har en velstående og kjekk forlovede, Chris. Mike oppdager at Susan er utro mot sin forlovede sammen med en eldre, gift mann. Mike begynner å følge etter Susan på stevnemøte med Chris, og prøver å forstyrre dem. Hans forelskelse av Susan fortsetter, til tross for at vennene hans håner ham, moren hans blir behandlet frekt av Susan, og sykkelen hans blir ødelagt av Susan.

## Medvirkende
* Jane Asher - Susan
* John Moulder-Brown - Mike
* Karl Michael Vogler - Svømmeinstruktør
* Christopher Sandford - Chris
* Diana Dors - Mikes kvinnelige klient

## Referanser


## Eksterne lenker
*
Alpint under Vinter-OL for ungdom 2016 – Storslalåm gutter

**Storslalåm gutter i [[alpint under Vinter-OL for ungdom 2016]]** ble avviklet 17. februar i Hafjell Alpinsenter.

## Eksterne lenker
Offisiell hjemmeside
Konrad Blokkum

**Konrad Blokkum** (1918–1989) var en norsk gårdbruker og lokalpolitiker (V) som var ordfører i Hølonda kommune fra 1952 til 1963. Han var kommunens siste ordfører før den ble slått sammen med Melhus kommune i 1964. Han ble varaordfører i den sammenslåtte kommunen.

Blokkum hadde utdannelse fra Gauldal folkehøgskole (1938) og Skjetlein landbruksskole (1940). I 1950 tok han over farsgården Olderøya på Jåren.

Politisk markerte han seg blant annet som en kritiker av den planlagte kommunesammenslåingen på 1960-tallet og han gav flere ganger uttrykk for det, blant annet under et møte i Bøndenes hus på Melhus hvor statsråd Cappelen var til stede. Som varaordfører i den nye kommunen uttalte han at: "livslarmens disharmoni at hølondingene skal reise til Melhus for å ta avgjerd i sine lokale saker".

Blokkum var også samfunnsengasjert utover det rent politiske og var medlem i flere styrer og nemnder innen bygdas styre og stell og den frilynte ungdomsrørsla. Han var formann i Hølonda branntrygdelag (1960-64), formann i Melhus jordstyre, og medlem av Trøndermeieriet.  

Han var sønn av Gjertrud (f. 1886, d. 1967) og Petter Blokkum (f. 1887, d. 1962) og hadde syv søsken. Han ble gift i 1946 med Kristine Singstad fra Leinstrand (f. 1921, d. 2011). De fikk ett barn (f. 1953).  Han var barnebarn av Kristen Kulbrandstad (f. 1843, d. 1938), som også var ordfører på Hølonda.

## Referanser
Mandalskameratene i 2016

**Sesongen 2016 spiller [[Fotballklubben Mandalskameratene|Mandalskameratene]]** i 3. divisjon, slik de også gjorde det sesongen før. Lagets trener er Rolf Hegland.

## Tabellen

## Treningskamper

## Seriekamper

## Cupkamper

## Statistikk
### Målscorere
:*Sist oppdatert: ved sesongslutt.*

### Kort

:*Sist oppdatert: ved sesongslutt*

## Mandalskameratene 2
Reservelaget til Mandalskameratene spiller i 2016 i 6. divisjon. 

### 6. divisjon, Agder, avdeling 3

## Spillere

### Spillerstallen 2016
   
## Se også
* Mandalskameratene
* 3. divisjon 2016
Idioten (1951)

***Idioten*** (originaltittel: *Hakuchi*) er en japansk film fra 1951, regissert av Akira Kurosawa. Filmen er en adaptasjon av Fjodor Dostojevskijs roman av samme navn.

## Handling
Handlingen begynner om bord på et skip som reiser fra Okinawa, og Kameda er nå på vei til Hokkaido. Han var tidligere innlagt ved en psykiatrisk institusjon helt siden han fikk et psykisk sammenbrudd etter at han ble forvekslet med en krigsforbryter og nesten henrettet ved skyting etter andre verdenskrig. Under denne reisen møter han og blir venn med Denkichi Akama, som forteller Kameda om Taeko Nasu - som han hadde møtt seks måneder tidligere.

Akama reiser deretter hjem til Hokkaido, for første gang siden han stjal penger fra faren sin for å kjøpe en diamantring til Taeko. Men Taeko var den attraktive elskerinnen til en velstående mann ved navn Tohata. Men hun stakk av seks måneder tidligere, samtidig som Akama hadde kjøpt ringen til henne. Akamas far er nå død, og Akama ønsker å overta den store arven etter faren sin. Men Kameda havner snart i et kjærlighetsforhold med både Akama og Taeko Nasu.

## Referanser


## Eksterne lenker
*
European Spallation Source

**European Spallation Source** (ESS) er et planlagt forskningssenter som vil romme et gigantisk mikroskop som virker ved neutronspredning. Mikroskopet vil være i stand til å se og ta bilder av de enkelte atomer i mange materialer.

Selve mikroskopet bygges i Lund, Skåne i Sverige, mens et tilhørende datasenter bygges i København. 35% av utgiftene betales av Sverige, 12,5% av Danmark mens resten blir betalt av de øvrige 15 partnerlandene. De danske og svenske forskningsministrene Sofie Carsten Nielsen og Jan Björklund tok de første spadestikk den 2. september 2014. 

Senteret i Lund blir tegnet av Henning Larsen Architects, og er planlagt klar til bruk i 2019.

## Referanser


## Eksterne lenker
*
Diktafon

En **diktafon** er en dikteringsmaskin for innspilling og avspilling av lyd. Diktafon brukes i mange yrkessammenhenger, eksempelvis blant helsepersonell, forskere, journalister, sekretærer og studenter. Ordet diktafon kommer av produktet Dictaphone, som fra 1888 ble produsert av Alexander Graham Bells selskap Volta Graphophone Company. I ettertid har produktet blitt synonymt med fabrikatet.

## Historie og utvikling

Thomas Edison oppfant fonografen, den første innretningen for lydopptak i 1877. Fonografen graverte inn lyden i en sylinder kledd med tinnfolie. På Bells Dictaphone ble det i stedet benyttet sylindere av bivoks. Voksrullene var mer slitesterke enn tinnfolien. Derfor ble Bells innretning mer suksessfull enn Edisons første fonograf. Thomas Edison forsøkte i midlertid å få en større markedsandel, ved å videreutvikle produktet. Kort tid etter lanserte han sin Ediphone.

Utviklingen av diktafoner ble særlig drevet fram under 2. verdenskrig, da behovet for større kapasitet og sikrere innspilling og avspilling var stort. Det ble etter hvert tatt i bruk magnetiske bånd. I Løpet av 1980-tallet var kassett og mikro-kassett utbredt som diktafon-innretninger. Diktafonene ble etterhvert mindre og mer portable. Fra 1990-tallet ble digital datalagringsteknologi billig og tilgjengelig nok til bruk i diktafoner. I dag finnes diktafoner som små batteridrevne innretninger som lagrer lyd på mp3-filer. Mange smart-telefoner har innebygd diktafon.

## Etymologi
Ordet diktafon kommer av latin - dikta (det som er diktert), og gresk – fon (lyd).

## Referanser
Erling Strand

**Erling Aimar Strand** (født i Degernes, Rakkestad 19. oktober 1916, død 4. februar 2004) var en norsk professor i plantekultur ved Landbrukshøgskolen. Hans forskning har hatt stor betydning for norsk kornproduksjon.

## Bakgrunn og utdanning
Strand tok vinterlandbruksskolen ved Norges landbrukshøyskole på Ås (nå NMBU) i 1944. Han fikk graden Master of Science ved North Dakota Agricultural University og studerte planteforedling og plantepatologi ved University of Minnesota. 

## Virke
Strand arbeidet en tid ved Selskapet for Norges Vel fjellbeiteundersøkelser før han i 1946 ble ansatt ved Institutt for plantekultur. Han var professor fra 1966 til 1985 og instituttleder i omkring 20 år. 

Da den arbeidsbesparende høsteteknikken skurtresking ble tatt i bruk i 1950-årene, egnet de gamle kornsortene så dårlig at norsk matkorndyrking var i ferd med å forsvinne. Tidligere ble kornet høstet tidlig og sto ute på jordet for å tørke før det ble kjørt inn og tresket. Ved skurtresking blir kornet høstet og tresket ute på jordet og det må da være overmodent og tørt. Strand og hans medarbeidere foredlet 10 nye hvete- og byggsorter som i forsøk og i praksis dokumenterte bedre resistens og avkastningsevne. Foredlingen har resultert i at 60 – 70 % av hveteavlingen oppfyller de strenge kravene til norsk matkornkvalitet. 

Stands belyste det genetisk grunnlaget for spiretreghet i korn, dets utvikling og forsvinning, samt hvordan graden av spiretreghet kan måles og utnyttes i praksis.

## Utmerkelser og ettermæle
Strand ble belønnet med æresmedlemskap i flere utenlandske forskningsinstitusjoner for sitt arbeid. Han ble Ridder av 1. klasse av Den Kongelige Norske St. Olavs Orden. 

I tillegg til å være en ledende forsker, var Strand også en kjent formidler. Studentene satte stor pris på hans forelesninger, og han var en etterspurt foredragsholder på foredrag og markdager rundt i landet hvor mange bønder møtte opp.

Strand var under andre verdenskrig aktiv i hjemmefronten og han representerte Senterpartiet i kommunestyret i Ås 1960-1975.

## Referanser
Broene i Madison County

***Broene i Madison County*** (***The Bridges of Madison County***) er en amerikansk romantisk dramafilm fra 1995, regissert  av Clint Eastwood etter romanen med samme navn av Robert James Waller. Hovedrollene spilles  av Eastwood og Meryl Streep. Streep ble nominert til en Oscar for beste kvinnelige hovedrolle.

Det amerikanske filminstituttet (AFI) har kåret filmen til tidenes 90. beste kjærlighetsfilm fra USA.

## Handling
En middelaldrende kvinne ved navn *Francesca Johnson* (Streep) bor sammen med sin familie i Madison County i Iowa. Francesca arbeidet som lærerinne før hun ble gift, men etter hun ble gift tilbringer hun dagene som hjemmefrue og tar hånd om familien samt arbeidet på gården. 

Francesca, som er av syditaliensk opphav bærer på en drøm om en annen tilværelse langt vekk fra de daglige rutinene og tilværelsen på gården. En dag mens mann og barn er borte over helgen og lar Francesca være igjen alene på gården, kommer en gammel pickup og stopper på gårdsplassen. Ut stiger den spennende og eventyrlige *Robert Kincaid* (Eastwood), en fotograf fra National Geographic fra Bellingham langt nord i Minnesota

Kincaid spør om Francesca vet veien til de berømte  overdekkede broene i Madison County, han ønsker å fotografere dem. Hun tilbyr seg å vise ham  broene og en kort men intensiv kjærlighetshistorie er i emning.

## Medvirkende
*Clint Eastwood som Robert Kincaid
*Meryl Streep som Francesca Johnson
*Annie Corley som Carolyn
*Victor Slezak som Michael
*Jim Haynie som Richard
*Sarah Kathryn Schmitt som Carolyn som ung
*Christopher Kroon som Michael
*Debra Monk| som Madge
*Richard Lage som advokaten
*Michelle Benes som Lucy Redfield

## Referanser


## Litteratur
*Robert James Waller: ''Broene i Madison County'" (1993) (Originaltittel:The bridges of Madison County). Finnes også som lydbok.

## Eksterne lenker
*
TV-året 2016

**TV-året 2016** er en oversikt over hendelser, program og avdøde TV-personligheter i 2016.

## Hendelser
* 1.–11. februar – Rundt en million TV-seere i Norge mister 13 TV-kanaler - deriblant TVNorge, MAX, Discovery og Eurosport - etter at en avtale mellom Canal Digital og Telenor gikk ut, og det ikke ble oppnådd enighet om en ny avtale.
* 11. februar – Styret i NRK vedtar å flytte fra hovedkontoret på Marienlyst. 
* 1. mars – TV 2 kommer med en pressemelding som forteller at Hotel Cæsar skal tas av TV-skjermen fra januar 2017. Serien vil videre bli vist på den streamingsbaserte tjenesten TV 2 Sumo.
* 18. mars – Atle Pettersen overtok som programleder i *[[Beat for beat]]* etter Ivar Dyrhaug, som har ledet programmet siden 1999. 
* 2. desember – Den siste *Nytt på nytt*-sendingen med Jon Almaas som programleder blir sendt. Almaas har ledet programmet siden 1999. 

### TV-kanaler
* 16. februar – BBC Three starter overgangen til å kun bli en online-kanal.
* 16. mars – Dansk TV2 åpner kontor i Syrias hovedstad Damaskus, og blir eneste vestlige TV-kanal med kontor i landet.
* 31. mars – Latviske TV5 Riga legges ned av økonomiske årsaker.
* 3. mai – Teleradio-Moldova starter sendinger på TV-kanalen Moldova 2.

### Internasjonale TV-begivenheter

*12.–21. februar – Vinter-OL for ungdom på Lillehammer.
*10.–14. mai – Eurovision Song Contest 2016 i Stockholm, vunnet av Jamala fra Ukraina.
*10. juni–10. juli – Europamesterskapet i fotball i Frankrike.
*5.–21. august: Sommer-OL i Rio de Janeiro.
*22. oktober – ABU TV Song Festival på Bali.
*20. november – Junior Eurovision Song Contest 2016 i Valletta, vunnet av Mariam Mamadashvili fra Georgia.

### Andre TV-begivenheter
* 6. februar–12. mars – Melodifestivalen 2016 på SVT1.
* 13. februar – Finale i Dansk Melodi Grand Prix på DR.
* 27. februar – Melodi Grand Prix 2016 på NRK1 ble vunnet av Agnete Kristin Johnsen med melodien «Icebreaker».
* 19. mars – Virtuos-finalen på NRK1 ble vunnet av fiolinisten Ludvig Gudim.
* 7. mai – Sakte-TV: *[[Saltstraumen minutt for minutt]]*, en 12 timer lang direktesending fra Saltstraumen i Nordland, vises på NRK2.
* 14. mai – Finalen i NRKs kunnskapskonkurranse *[[Klassequizen]]* ble vunnet av laget fra Halmstad barne- og ungdomsskole i Østfold.
* 3. juni – Idol-finalen på TV 2 ble vunnet av Marius Samuelsen.
* 26. september – Den første TV-debatten mellom kandidatene Clinton og Trump før presidentvalget i 2016 ble fulgt av anslagsvis 81,4 millioner TV-seere på 11 TV-kanaler som kringkastet sendingen i USA, noe som gjør det til den mest sette TV-debatten i amerikansk TV-historie. TV-debatten ble også direktesendt blant annet på NRK 1, TV 2 og SVT1.
* 15. desember – TV 2 sendte siste episode av *[[Hotel Cæsar]]* på lineært TV. Neste episode av såpeserien ble gjort tilgjengelig 2. januar 2017 på TV 2 Sumo.

## TV-programmer
### Norge

### Verden

## Priser
* 10. januar – Golden Globe.
* 30. januar – Spellemannprisen 2015 i Oslo Spektrum.
* 30. januar – Screen Actors Guild Award.
* 13. mai – Gullruten i Grieghallen.

## Dødsfall

## Referanser


## Eksterne lenker
*
Bak choy

**Pak choy**, eller **stilkkål** (*Brassica rapa* subsp. *chinensis*) blir også kalt **bak choy**, **paksoi** og **tai tsai**, er en asiatisk kålvekst som brukes som salat eller kokt grønnsak.

Veksten danner en bladrosett av 8–10 grønne blader, med en lang hvit stilk og hvite bladnerver. Utseendet minner om kinakål og mangold, men den er lengre og løsere enn kinakål, og skiller seg fra mangold ved at bladene er helt jevne og runde i ytterkant.

## Referanser


## Eksterne lenker
*
Ecuadorianske centavo

**Ecuadorianske  centavo** ble innført i år 2000 da Ecuador devaluerterte sin valuta fra  **sucre** til amerikansk dollar. Myntene er i valørene  1, 5, 10, 25 og 50 centavos og er identisk i størrelse og verdi til amerikanske mynter. De sirkulerer innen  Ecuador sammen med mynter og sedler fra USA. Selv om dollarmynter er lite brukt i USA, er de vanlige i  Ecuador. Ecuador klarte å introdusere en-dollar mynt  (*un sucre*) men bestemte seg for ikke å  sette den i sirkulasjon. Bare  2&nbsp;000 mynter ble satt i omløp. De er ettertraktet av numismatikere. Ecuador trykker ikke sedler, men bruker de amerikanske.

## Beskrivelse
Ecuadorianske centavos bærer på den adverse side beløpet med tall og bokstaver på spansk og Ecuadors sentralbanks logo. På reversen er det preget et portrett og navn til en framstående ecuadorianer, teksten «República del Ecuador» samt landets riksvåpen. Unntaket er en-cent mynten som i stedet for et portrett, er preget et kart over Amerika og Ecuadors valgspråk «Luz de América» (*Ecuador, Amerikas lys*).

Med unntak av en-cent mynten er de sølvfarget. Encentavomynten er vanligvis messingfarget, selv om noen ble preget med kobberfarge. Myntene er slått ved  Det kongelige canadiske myntverket og Det meksikanske myntverket.

## Referanser
Norske toppartister

***Norske toppartister*** er et samlealbum som ble gitt ut i 1972.

## Sporliste

**Side 1:**

# «Sussebass» (Oslo Harmonikvartett)
# «Klara og Sara og Trine» (Oslo Harmonikvartett)
# «Jeg vil ha en verdensmester» (Wenche Myhre)
# «Tyve år, sol og vår» (Wenche Myhre)
# «Tør aldri bli forelsket mer» (Wenche Myhre)
# «Kom september» (Wenche Myhre)

**Side 2:**

# «Edelweiss» (Sølvi Wang)
# «Sånt liker jeg best» (Sølvi Wang)
# «Verden går videre» (Sølvi Wang)
# «Klovnens sang» (Sølvi Wang)
# «Kom, ta min hånd» (Grynet Molvig)
# «Skrift i sand» (Grynet Molvig)

## Referanser
Radioåret 2016

**Radioåret 2016** er en oversikt over hendelser, radioprogram, fødte og avdøde personer med tilknytning til radio i 2016.

## Hendelser
* 10. februar: Kronprins Håkon gjør sitt første direkteintervju da han var gjest i NRKs P3morgen.
* 22. februar: Luxembourgs første franskspråklige radio, L'essentiel Radio, ble lansert.
* 26.–28. april:  i Beijing.

## Programmer

## Dødsfall

## Referanser
Lindset

**Lindset** er en bygd i Vefsn kommune i Nordland. Lindset strekker seg fra Kleivaråsen i sør (mot Søfting), og til Holandsbekken (Lindsetbekken) i nord (mot Holand (Vefsn), fra Vefsnfjorden i vest, og til Vetfjellet (Veto) i øst. Bygda som i dag regnes som Lindset, omfatter rundt 3500 dekar land, hvorav halvparten er produktiv skog. Lindsetgårdene ligger på toppen av en bakke som ikke synes så lett fra riksvei eller jernbane. I dag er det 4 aktive bruk med husdyr på Lindset.

## Historie

Arkeologiske spor vitner om en jordbrukskultur som strekker seg meir enn 1500 tilbake i tid.

#### Gravhaugen, Haugknuben
Haugen (Hå`jen) er den eneste gravhaugen vi med sikkerhet kjenner til i Vefsn. Fra gammelt av skal denne gravhaugen ha vært 12-14 meter lang, 7-8 meter brei og 3-4 meter høg. Det ligger en stor stein 30 meter vest for gravhaugen, som framstår som en bautastein av hard granitt. Bautasteiner av denne typen knyttes vanligvis til eldre jernalder - før år 550 f.kr. Det ble funnet to bronsespenner på 10–15&nbsp;cm lange under en utgravning av Haugknuben i 1903.

#### Gårdsdrift i gamle dager
I Vefsn bygdebok - særbind VIIb sies det at: "Ola på Lindset betalte 5 lodd sølv i tiendepengeskatt i 1521. Dette var en ekstraskatt Kristian II krevde inn for å finansiere sin kongstanke: Å bygge en felles statsmakt i Danmark, Norge og Sverige. Alle skulle betale en tidel av formuen sin i skatt. Ola på Lindset betalte en ukjend mengde fisk i tillegg til sølvet.

## Samferdsel
Fylkesvei 78 mellom Mosjøen og Sandnessjøen går forbi Lindset. Veien var tidligere riksvei, men fik status som fylkesvei fra og med 1. januar 2010. Det finnes en gjennomgående gårdsvei Lindsetveien, som gir tilkomst til de 4 gårdene på LIndset, samt til en del andre husstander i bygda.

Nordlandsbanen mellom Mosjøen og Elsfjord ble åpnet for trafikk i 1942. denne strekningen passerer forbi Lindset.

## Skolekretser
I 1846 var Holand (Vefsn) og Lindset en skolekrets. Ansvaret for å holde undervisningslokale gikk på omgang mellom gårdene. Læreren kom til bygda, og underviste et par uker i året.

I 1861 ble denne ordningen endret, Nyland ble tatt inn i dette samarbeidet, og det ble leidd fast lokale for undervisning.

Fra 1870 ble LIndset og Holand (Vefsn) på nytt en skolekrets, med undervisning på omgang. Denne ordningen varte fram til Lindset ble en del av skolekretsen på Skaland i 1907.

Fra 1907 hadde elevene på Lindset undervisning på en fast etablert skolebygning på Skaland, med en skolevei på 3,3 km. Denne ordningen varte til 1953, da ble det etablert skolebussordning som fraktet elever fra Lindset i nord, og til folkeskolene på Halsøya og Olderskog. Fra 1969 ble elever fra Lindset knyttet til barneskolen på Granmo og skolebusskyssen ble endret i samsvar med dette.

## Referanser
Promotering

**Promotering** er en fornorsket versjon av det engelske ordet promotion. På norsk er det vanlig å bruke det i betydningen "kommunikasjon av et leveringstilbud" for å utvide reklamebegrepet. Det dekker både reklame som arbeidsform og andre salgsformer med samme formål. Markedsføringsloven regulerer bruken av reklame.

## Promoteringsformer
De vanligste promoteringsformene er reklame, messer, direkte salg og merkevarebygging. Også eksponering i tradisjonelle handlegater og lokalisering i mer moderne kjøpesentre er en del av bedriftenes markedsaktivitet.

## Reklame
Reklame er et grafisk formet budskap som formidles til potensielle kjøpere av et produkt eller en tjeneste. I aviser og blader brukes en del av spalteplassen til annonser der leverandøren viser et leveringstilbud. Reklame kan også formidles med andre trykksaker som brosjyrer med informasjon om produktet. Direct mail er reklame som sendes direkte i posten til utvalgte mottakere. En nyere formidlingskanal enn trykksaker er internett som har fått stor betydning som reklameform.

## Messer
Messer er kortvarige betjente utstillinger som arrangeres av messearrangører rettet mot forskjellige typer kunder.

## Direkte salg
Direkte salg er arbeid som utføres av reisende selgere.

## Merkevarebygging
Merkevarebygging og public relation er uttrykk som brukes om det å bygge kjennskap til et leveringstilbud og etablere et renommé. I nyere tid er også ordet omdømme tatt i bruk i den samme betydningen.
Police ICT Company

**Police ICT Company** (**PICT**) er en britisk bedrift som ble etablert i 2015 for å gi IKT-støtte og -tjenester til Storbritannias politi. Bedriften leverer drift- og rådgivningstjenester innen IKT-løsninger, offentlige anskaffelser og nasjonale systemer for automatisk skiltgjenkjennelse, forensisk vitenskap, DNA-prøver og strafferegistre.

## Referanser


## Eksterne lenker
* Nettside
John Kasich

**John Richard Kasich** (; født 13. mai 1952 i McKees Rocks i Pennsylvania) er en amerikansk forretningsmann og republikansk politiker. Han var kongressrepresentant fra 1983 til 2001 og Ohios guvernør fra 2011 til 2019. Kasich var kandidat i de republikanske primærvalgene foran presidentvalget i 2016.

## Liv og virke
### Familiebakgrunn og utdannelse
John Kasich er sønn av Anne (født Vukovich) og John Kasich, og vokste opp i industribyen McKees Rocks i Allegheny County ved Pittsburgh‎, vest i delstaten Pennsylvania, hvor faren var postbud. Foreldrene var barn av henholdsvis kroatiske og tsjekkiske innvandrere. Begge var praktiserende katolikker.

John Kasich var gift med Mary Lee Griffith fra 1975 til 1980. Kasich giftet seg i 1997 med Karen Waldbillig, som han har tvillingdøtre med.

Han ble oppdratt som katolikk, som sine foreldre, men i voksen alder var han til å begynne med mindre opptatt av religion. Senere sluttet han seg så til en anglikansk menighet, etter at foreldrene omkom i en bilulykke, forårsaket av en fyllekjører.

Kasich har en collegeutdannelse i statsvitenskap fra Ohio State University fra 1974.

### Karrière
Straks etter college arbeidet Kasich for utredningsseksjonen til Ohios lovgivende forsamling, deretter som administrativ assistent for daværende delstatssenator Buz Lukens 1975–1978. Kasich ble selv valgt til delstatssenator i 1978, 26 år gammel, den yngste i delstatens historie.

Kasich var valgt til Representantenes hus fra Ohios 12. distrikt fra 1983 til 2001. Han satt 18 år i komiteen for de væpnede styrkene, deretter som formann i budsjettkomiteen 1995–2001. Kasich var en sentral aktør bak reformer av velferdsordninger og reduksjoner av budsjettunderskuddet i slutten av 1990-årene.

Etter tiden i Representantenes hus var han kommentator på Fox News, fra 2001 til 2007 som programleder for *Heartland with John Kasich*. Han var også administrerende direktør ved Lehman Brothers' avdeling i Columbus i Ohio.

I guvernørvalget i Ohio i 2010 vant Kasich over den sittende demokratiske guvernøren Ted Strickland. Kasich ble gjenvalgt i et valgskred i 2014.

Den 21. juli 2015 erklærte Kasich offisielt at han stilte opp for å bli det repubikanske partis kandidat til presidentvalget i november 2016. Den 4. mai 2016 annonserte Kasich at han trakk seg fra kampen om å bli det republikanske partiets presidentkandidat.

Guvernører i Ohio kan ikke velges til mer enn to sammenhengende valgperioder, og Kasich gikk derfor av ved periodens utløp i 2019. Han ble etterfulgt som guvernør av sin egen justisminister, Mike DeWine. Republikanerne i Ohio var på dette tidspunktet sterkt splittet mellom tilhengere av Kasich og president Donald Trump, som Kasich hadde tatt sterk politisk avstand fra helt siden primærvalgkampen i 2016.

## Referanser




## Eksterne lenker
* 
* 
* 
*
Bill Stealey

**John Wilbur «Wild Bill» Stealey** (1947) er en pensjonert oberstløytnant fra US Air Force og er administrerende direktør i Entertainment Network.

Stealey ble ferdig ved United States Air Force Academy i 1970, og etter noen år som flyger og var med i Pensylvania Air National Guard mens han studerte på Wharton School of Business ved universitetet i Pensylvania fra 1976. Etter dette gikk han masterstudier i markedsføring ved Leonard Stern School of Business.

Mens han var major i flyvåpenet grunnla han MicroProse sammen med Sid Meier i 1982, og styrte selskapet til det ble solgt i 1993. I 1995 grunnla han Interactive Magic som enere ble til iEntertainment Network. Stealey forlot selskapet i 1999, men kom tilbake som administrerende direktør og styreformann i 2002.

Stealey fløy T-28 Trojan i 15 år, og ledet formasjonen på *Oshkosh Air Shows* hver juli i flere år.

## Referanser
Knut Ørvig

**Knut Ørvig** (født 8. mai 1924, død 31. mars 2016) var en norsk skuespiller. Ørvig blir regnet som en av pionerene i Riksteatret hvor han arbeidet i nærmere 30 år.

Ørvig var fra Moss og var elev ved Nationaltheatrets elevskole i to år fra 1947 til 1949.
Han debuterte på Nationaltheatret i 1947 i Shakespeares Julius Cæsar.
Han arbeidet ved Komediateatret i Bergen fra 1949 til 1952.
Han var ansatt sammenhengende ved Riksteatret fra 1952 til 1972 og fra 1983 til 1994.
I perioden 1973-1983 var han skuespiller og turnéleder ved Teatret Vårt i Molde.

Ørvig har blant annet spilt både Jakob Skomaker i Jeppe på Bjerget, Skomaker Fingalsen i Det lykkelige valg, Mikkel Borgen i Ordet, Baloo i Mowgli og tittelrollen i Ole Brumm samt hatt flere filmroller.
Noen av hans siste roller var som Polonius i Hamlet (1986), Kraler i Anne Franks dagbok (1987) og Forfatteren i Finnes det tigre i Kongo (1988).

Ørvigs mange år ved Riksteateret kunne innebære et dramatisk turneliv og han fortalte til Romsdals Folkeblad i 1991: 
:*«En gang vi var på vei til Nord-Norge, skjedde det en heller dramatisk episode med bussen som fraktet alt av kulisser og kostymer. Det var tre mann med i bilen, og heldigvis var alle ute da sjåføren skiftet kjettinger. Plutselig tar vinden bilen og 'kaster' den utenfor veien og 300 meter lenger nede blir den knust til pinneved sammen med utstyr for 100 000 kroner. Ved et mirakel klarte alle tre å klamre seg fast til steiner på kanten av stupet og unnslapp døden. På tross av dette ble bare en forestilling avlyst, vi spilte først i privatklær, helt til vi fikk nye kostymer tilsendt.»*

Knut Ørvig var en allsidig og energisk skuespiller og ingen dramatisk sjanger var fremmed for ham.

Knut Ørvig var gift med skuespilleren Ada Hjersing Ørvig (1926-1991) som han traff på Komedieteatret i Bergen.

## Filmografi
* 1987: Is-slottet *... En eldre mann*
* 1987: Carl Lange *... Eldre mann*
* 1985: Alma *... Fangevokter*
* 1985: Orions belte *... Russian Consul*
* 1979: Kjærleikens ferjereiser *... Olver Kretsen*
* 1974: Bortreist på ubestemt tid *... Butikkekspeditør*
* 1968: Bare et liv – Historien om Fridtjof Nansen *... Hjalmar Johansen*

## Referanser




## Eksterne lenker
*
Paige O’Hara

**Donna Paige O'Hara** (født **Donna Paige Helmintoller** 10. mai 1956) er en amerikansk skuespiller, sanger og maler. O'Hara ble en Broadway-skuespiller i 1983 da hun spilte Ellie May Chipley i scenemusikalen *[[Show Boat]]* (*Teaterbåten*). I 1991 hadde hun filmdebuten sin i Disneys animasjonsfilm *[[Skjønnheten og udyret (1991)|Skjønnheten og udret]]*. Hun ga stemmen til hovedrollen i filmen, bokormen Belle. Hun ga også stemmen til Belle i oppfølgerne *[[Skjønnheten og Udyret – Den fortryllende julen]]* (1997) og *[[Skjønnheten og udyret – Belles magiske verden]]* (1998). Skuespilleren Judy Garland er en av O'Haras forbilder.

## Referanser


## Eksterne lenker
* 
* 
* Paige O'Hara hos Disney Legends
Ouijabrett

**Ouijabrett** er et brett, vanligvis av tre, med alfabetets bokstaver innprentet. Det anvendes som et verktøy ved spiritistiske seanser og påstås å kunne kontakte åndeverdenen på et vis som i stor grad ligner ånden i glasset. Deltagerne plasserer fingrene på en plate, vanligvis av tre, med et tittehull eller en gjennomskinnelig linse som ligger på ouijabrettet. Deltagerne stiller et spørsmål til åndene og lar platten vandre over det innprentede alfabetet. Der platen stanser noteres bokstaven for å på så vis få meddelelser fra det overnaturlige.

Navnet *ouija* kommer fra fransk *oui* og tysk *ja*, er et varemerke som eies av leketøyprodusenten Parker Brothers.

## Litteratur
* Stoker Hunt: *Ouija. The Most Dangerous Game.* HarperCollins, New York 1992, ISBN 0-06-092350-4.
* Kathleen M. Dillon: *Ouija.* In: Gero von Randow (Hrsg.): *Der Fremdling im Glas und weitere Anlässe zur Skepsis, entdeckt im „Skeptical Inquirer“.* Rowohlt, Reinbek 1996, S. 107–121; zuerst engl. (1993): *Facilitated Communication, Autism, and Ouija.* In: *Skeptical Inquirer.* Band 17 (3), S. 281–287
* Eleonore Jacobi: *Ouija. Channeln und Lebenshilfe mit dem Magischen Brett.* Ansata, München 2003, ISBN 3-7787-7225-2. (aus Esoterikersicht)
* Nerthus von Norderney: *Ouija. Tore zu anderen Welten durch Rituale und Seancen.* Bohmeier, Leipzig 2007, ISBN 3-89094-545-7. (aus Esoterikersicht)
* J. Edward Cornelius: *Aleister Crowley and the Ouija Board.* Feral House, Los Angeles 2005, ISBN 1-932595-10-4. (aus okkultistischer Sicht)

## Eksterne lenker
* Ouija på paranormal.se
* Om ideomotorisk effekt
Karelius August Arntzen

**Karelius August Arntzen** (født 10. november 1802 i København, død 25. mai 1875 i Christiania) var en norsk embetsmann. Han var stiftamtmann i Trondheim fra 1840 til 1857 og i Christiania fra 1857 til 1874.

Arntzen var sønn av Andreas Arntzen og bror av juristen Carl Arntzen. Han ble student ved Universitetet i København i 1820 og kom til Norge i 1821. Her studerte han medisin, men måtte oppgi studiet på grunn av dårlig hørsel. I 1824 ble han ansatt som kopist i Justisdepartementet, hvor han i 1826 ble fullmektig. I 1827 tok han juridisk embetseksamen. I 1831 ble han byråsjef og i 1833 ekspedisjonssekretær.

I 1840 ble Arntzen stiftamtmann i Trondheim og amtmann i Søndre Trondhjems amt. I 1857 ble han stiftamtmann i Christiania. Han tok avskjed fra dette embetet i 1874.

Arntzen ble oppnevnt som medlem av interimsregjeringen i 1861.

## Referanser


## Litteratur
* *[[Norsk Forfatter-Lexikon 1814–1880]]*

## Eksterne lenker
*